title: Pasiūlymas Tarybos sprendimas leidžiantis Prancūzijai taikyti diferencijuotas apmokestinimo normas degalams, kaip numatyta direktyvos 2003/96/EB 19 straipsnyje

text:
                    EUROPOS BENDRIJŲ KOMISIJA

                                                      Briuselis, 14.9.2004
                                                      KOM(2004) 597 galutinis

                                         Pasiūlymas

                                 TARYBOS SPRENDIMAS

     leidžiantis Prancūzijai taikyti diferencijuotas apmokestinimo normas degalams, kaip
                       numatyta Direktyvos 2003/96/EB 19 straipsnyje

                                     (pateikta Komisijos)

LT                                                                                LT
 ---pagebreak---                                  AIŠKINAMASIS MEMORANDUMAS

     1.       PRAŠYMO PRISTATYMAS

     Kaip numatyta 2003 m. spalio 27 d. Tarybos direktyvos 2003/96/EB, pakeičiančios Bendrijos
     energetikos produktų ir elektros energijos mokesčių struktūrą1, 19 straipsnyje, Prancūzijos
     pareigūnai 2004 m. birželio 16 d. laišku Komisijai pateikė prašymą leisti taikyti, vykdant
     valstybės reformą ir centralizuotų valstybės galių decentralizaciją, diferencijuotas
     apmokestinimo normas gazoliui ir bešviniam benzinui.

     1.1.     Bendras prašymo pobūdis

     Prancūzijos vyriausybė pradėjo naują iki šiol nacionaliniu lygiu vykdytų įgaliojimų
     decentralizacijos etapą. 2003 m. kovo mėn. peržiūrint Konstituciją, buvo numatytas valstybės
     įgaliojimų perdavimas teritorinėms savivaldoms (komunoms, departamentams, regionams) ir
     eksperimentinė šių savivaldų veikla.

     Valstybės įgaliojimų perdavimą, pagal įstatymą, lydės ir tam tikri finansiniai pasikeitimai.
     Vykdant decentralizaciją, Prancūzijos vyriausybė po išsamaus tyrimo pasirinko Vidaus
     mokestį už naftos produktus (TIPP – la Taxe Intérieure sur les Produits Pétroliers – tam
     tikras akcizas). Bus panaudotos dvi skirtingos, bet viena kitą papildančios priemonės.

     Viena vertus, šiuo metu dviems labiausiai naudojamoms degalų rūšims – gazoliui ir
     bešviniam benzinui – nacionaliniu mastu taikomo akcizo dalis bus perleista regionams.
     Akcizo tarifas bus vienodas visuose regionuose, o surinkti mokesčiai priklausys nuo regiono
     teritorijoje sunaudojamų degalų kiekio. Mokesčių sistemos pasikeitimas iš dalies priklausys
     nuo perleidžiamų įgaliojimų lygio ir nuo to, kaip regionai priims jiems suteikiamas galias.
     Šiuo galių perdavimu, priartinant valdžią prie žmogaus ir taikant subsidiarumo principą,
     siekiama užtikrinti geresnį ir pigesnį valstybės tarnybos funkcionavimą.

     Kita vertus, norint pritaikyti šį mechanizmą skirtingoms ekonominėms sąlygoms,
     kuriomis pasižymi šiandieniniai regionai, regioninės Tarybos (vietiniai vykdomieji
     organai) turės teisę balsavimo keliu sumažinti jų teritorijoje naudojamiems degalams
     taikomą akcizo mokestį. Galimybė regioninėms savivaldoms diferencijuoti TIPP tarifą
     yra vienintelis šio prašymo dėl leidžiančios nukrypti nuostatos tikslas. . Regionai,
     turėdami teisę keisti apmokestinimo lygį, gali geriau pritaikyti jiems perduotus įgaliojimus
     kiekvieno regiono specifikai ir poreikiams bei patenkinti gyventojų lūkesčius. Tokia politika,
     susiklosčius dabartiniai socialinei ir politinei regionų padėčiai, atitinka skirtingus jų poreikius.
     Regioninius skirtumus atspindi skirtingi rodikliai. Pavyzdžiui, tarp turtingiausių ir
     vargingiausių regionų egzistuoja didžiulis atotrūkis, kurį atspindi mokesčių įplaukų skirtumas
     tarp daugiausiai mokančio ir mažiausio mokančio regiono – 42,3 euro nuo vieno gyventojo –
     ir mokesčių naštos skirtumas, tenkantis turtingiausiam ir vargingiausiam regionui – 0,79
     nacionalinio vidurkio, kuris lygus 1. Beje, 15 iš 22 regionų mokesčių naštos rodiklis yra
     aukštesnis nei nacionalinis vidurkis, todėl jiems tenka taikyti didesnę nei nacionalinis vidurkis
     mokesčių naštą, kad gautų tas pačias mokesčių įplaukas vienam gyventojui. Vadinasi,
     Prancūzijos regionai neturi vienodų veikimo sąlygų, kad pagerintų gyventojams teikiamų
     paslaugų kokybę.

     1
            OL L 283, 2003 10 31, p. 51.

LT                                                    2                                                     LT
 ---pagebreak---      Atitinkamai mokesčių išlaidos nuo 2006 m. viršys 700 milijonus eurų.

     1.2.     Prašomos priemonės mechanizmai

     Galimybė regionams taikyti sumažintą TIPP tarifą bus suteikta nuo 2006 m. sausio 1 d. iki
     2011 m. gruodžio 31 d. Regioninės Tarybos balsavimo keliu, kaip numatyta įstatymo ir
     suteiktos nukrypti leidžiančios nuostatos, nuspręs, kiek sumažinti TIPP tarifą.

     Per nukrypti leidžiančios nuostatos numatytą periodą, sumažinti bešvinio benzino akcizą bus
     galima ne daugiau kaip 3,54 euro už hektolitrą, o gazolio – 2,30 euro už hektolitrą. Prieš
     sumažinant apmokestinamą lygį bus nustatytas akcizo dydis: 60,69 euro už bešvinio benzino
     hektolitrą ir 42,84 euro už gazolio hektolitrą. Tačiau šios nustatytos kainos laikui bėgant galės
     kisti. Sumažintas apmokestinimo lygis niekada nebus žemesnis nei Direktyvoje 2003/96/EB
     nustatyti Bendrijoje taikomi minimalaus apmokestinimo lygiai.

     Apmokestinamo lygio sumažinimas nebus taikomas profesiniam gazoliui, kitaip vadinamiems
     „komercinės paskirties gazoliui“.

     1.3.     Akcizais apmokestinamų prekių judėjimo ir kontrolės priemonės

     Mokesčių už gazolį ir bešvinį benziną rinkimas ir kontrolė, nepaisant to, kokį akcizą nustatė
     regionai, lieka valstybės kompetencijoje.

     Prekių judėjimas vyks pagal Bendrijos teisės aktų nustatytą tvarką. Kai tik degalais bus imta
     prekiauti kuriame nors rajone, jie bus apmokestinami tame regione galiojančiais akcizais.

     Kadangi sudėtinga nustatyti sukčiavimo faktą (prekių pristatymo suklastojimas siekiant
     naudos iš dviejuose regionuose skirtingo apmokestinimo), logistikos sistemoje bus įdiegta
     sekimo sistema, leisianti iš anksto nustatyti tiekiamų prekių gavėją ir pateiksianti šią
     informaciją muitinėms. Analizuojant prekių judėjimą, jų gavėjai buvo suskirstyti į tris
     kategorijas: galintys prekes be taros sandėliuoti galutiniai vartotojai, degalinės ir mokesčius
     mokantys degalų platintojai. Kad būtų lengviau nustatyti skirtingiems regionams degalus
     tiekiančius platintojus, muitinių administracija suteiks jiems specialų statusą. Tada pakaks iš
     tiekėjų paprašyti nurodyti savo kliento-platintojo statusą, o apie kitus klientus tiekėjui tereikės
     nurodyti jų kategoriją: degalinės arba galutiniai vartotojai.

     Nacionalinių degalų judėjimo į kitą regioną atveju, muitinė turės galimybę patikrinti prekės
     kilmę ir nustatyti regioną-adresatą. Tuomet, kai prekių judėjimas ar pristatymo trukmė yra
     neaiškūs, muitinė galės atlikti tyrimą dėl galimo deklaruoto prekių judėjimo pakeitimo.

     Tuo atveju, kai diferencijuotas apmokestinimo lygis komercinės paskirties gazoliui
     netaikomas, nacionaliniams ir Bendrijos vežėjams, atitinkantiems keliamas sąlygas dėl dalinio
     akcizų už komercinės paskirties gazolį grąžinimo, bus taikomas vienodas akcizo tarifas
     nepriklausomai nuo degalų pirkimo regiono. Numatytas mechanizmas palaikys šiuo metu
     galiojančią akcizų grąžinimo sistemą ir leis subalansuoti regionuose nustatytas sumažintas
     apmokestinimo normas, tuo pačiu sumažindamas akcizų už komercinės paskirties gazolį
     grąžinimo sumą.

     1.4.     Padariniai vidaus rinkai

     Pasak Prancūzijos pareigūnų, tokia priemonė nepablogintų gero vidaus rinkos funkcionavimo,
     nes ji taikoma tik nekomercinės paskirties kurui. Be to, tarp atskirų tinklų egzistuojantys

LT                                                   3                                                     LT
 ---pagebreak---      nekomercinės paskirties degalų kainų skirtumas yra didesnis nei tas, kuris numatomas
     pritaikius diferencijuotas apmokestinimo normas.

     Be to, numatytas apmokestinimo lygio sumažinimas nebus valstybės pagalba, nes vežėjų
     įmonėms bus taikomas vienodas akcizo tarifas už sunaudotą komercinės paskirties gazolį,
     nepaisant to, kuriame regione šis komercinės paskirties gazolis buvo pirktas.

     Ši diferencijuoto apmokestinimo priemonė transporto sektoriuje nesukels jokių konkurencijos
     trikdymų ir negalės iškraipyti Bendrijos rinkos.

     2.      KOMISIJOS ĮVERTINIMAS

     2.1.    Prašymo tikslas ir teisinis pagrindas

     Komisija preliminariai konstatuoja, kad Prancūzijos projektu pirmiausiai siekiama akcizinių
     pajamų perdavimo. Toks perdavimas neprieštarauja Bendrijos teisei. Priemonę, kurios prašė
     Prancūzija, Komisija įvertino ir konstatavo, kad ji gali būti taikoma tik TIPP tarifo
     sumažinimui Prancūzijos administraciniuose regionuose.

     Kaip numatyta Direktyvos 2003/96/EB 19 straipsnyje, Taryba, Komisijai pasiūlius, bet kuriai
     valstybei narei gali vieningu sprendimu leisti atleisti nuo mokesčių ar papildomai juos
     sumažinti remiantis konkrečios politikos sumetimais.

     Prašoma nukrypti leidžianti nuostata, kaip numatyta Direktyvos 2003/96/EB 19 straipsnyje,
     turi neprieštarauti Bendrijos politikai.

     2.2.    Tarifų taikymas

     Komisija pastebi, kad taikant Prancūzijos pareigūnų numatytą TIPP tarifo sumažinimą, akcizų
     tarifas viršija Bendrijoje taikomą minimalų tarifą. Komisija ir negalėtų pritarti, kad sumažinti
     tarifai būtų mažesni nei Bendrijos tarifai.

     2.3.    Taikomos priemonės trukmė

     Komisija pažymi, kad priemonė, kaip numatyta Direktyvos 2003/96/EB 19 straipsnyje, yra
     taikoma 6 m. laikotarpiui.

     2.4.    Mokestinė bazė ir konkurencijos iškraipymas

     Atlikusi išsamų tyrimą, Komisija mano, kad dėl skirtingų regionų nežymios akcizų tarifų
     diferenciacijos ir skirtinguose platinimo tinkluose egzistuojančių kainų skirtumų prekių
     judėjimo klastojimo galimybė (kaip ir padidėjęs aplinkos teršimas išmetamosiomis dujomis)
     bus labai maža. Be to, Komisija pažymi, kad diferencijuotų apmokestinimo normų įvedimas
     yra neatsiejamas nuo nominalios tarifo normos augimo, o tai skatina naudingiau panaudoti
     kurą.

     Komisija įsitikino, kad taikant tarifų diferenciacijos priemonę, akcizų grąžinimo už
     komercinės paskirties gazolį suma bus mažesnė nei regionuose sumažintas akcizo tarifas už
     gazolį. Vis dėlto reikia patikslinti teisės aktuose, kad regionuose taikomas maksimalus
     apmokestinimo sumažinimas negali būti didesnis už šalies lygiu taikomo nekomercinės ir
     komercinės paskirties gazolio tarifų skirtumą.

LT                                                  4                                                   LT
 ---pagebreak---      Prekybiniam bešvinio benzino ir gazolio judėjimui Bendrijoje beveik visada taikomas
     sąlyginis neapmokestinimas. Prancūzijos planuojamas akcizų mokesčio perdavimas
     regionams nepakenks tokiam judėjimui Bendrijos viduje. Kalbant apie labai retus atvejus, kai
     prekybinis judėjimas vyksta sumokant mokesčius, numatytos kontrolės procedūros yra
     nediskriminuojančios ir pagal išankstines prognozes neturės neigiamos įtakos prekių
     sumokant mokesčius prekybiniam judėjimui Bendrijos viduje. Tokiu būdu akcizų perdavimas
     regionams nepakenks normaliam vidaus rinkos veikimui.

     Tai, kad yra nustatytos labai griežtos diferencijavimo ribos tarp atskiruose regionuose
     taikomų akcizų normų, kurios be to bus kompensuojamos dideliu kainų skirtumu tarp naftos
     produktų prekybos tinklų, užtikrina, kad akcizo mokesčio perdavimas regionams nesukels
     konkurencijos iškraipymo naftos produktų rinkoje. Kadangi planuojamos priemonės nebus
     taikomos komerciniam gazoliui, konkurencijos iškraipymas krovinių ir keleivių transporto
     srityje yra neįmanomas.

     Komisija taip pat nusprendė, kad regioninė apmokestinimo lygio diferenciacija nėra valstybės
     pagalba.

     2.5.    Konkrečios politikos tikslai

     Išnagrinėjusi Prancūzijos pateiktą informaciją, Komisija mano, kad numatoma
     decentralizacija yra vienas iš būdų, skatinant geresnį ir pigesnį valstybės tarnybos darbą,
     sukurti veiksmingesnį administracinį valdymą. Prancūzijoje vykdoma decentralizacija, leidusi
     regioniniams vykdomiesiems organams įgyti valdymo įgūdžių, rodo, kad veiksmingesnio
     administracinio valdymo yra ieškoma. Be to, decentralizacija yra vienas nacionalinės
     ekonomikos augimo veiksnių. Bendrojo pagrindinio kapitalo formavimo apimtis regionų
     viešosiose įstaigose sudaro 2 % Prancūzijos BVP, o valstybės bendrojo pagrindinio kapitalo
     formavimo apimtis sudaro 0,5 %, taigi regionų viešasis sektorius 4 kartus lenkia valstybinį
     sektorių.

     Be to, prašoma priemonė, atitinkanti skirtingus socialinius-ekonominius regionų poreikius,
     papildomai paskatins regionus skaidriu būdu pagerinti valdymo kokybę. Tokiu atveju
     sprendimo pasiūlymo mechanizmas turi numatyti, kad svarstomų mokesčių sumažinimas
     priklauso nuo regionuose vyraujančių ekonominių sąlygų.

     Kompetencijos perdavimas regionams atitinka subsidiarumo politikos nuostatas, sudarydamas
     galimybę priimti sprendimus įvairiausiose srityse (profesinio mokymo, ekonomikos plėtros,
     sveikatos, švietimo, stambių įrenginių valdymo, kultūros) tinkamu lygiu.

     Taigi Komisija daro išvadą, kad diferencijuoto apmokestinimo prašymas atitinka konkrečios
     politikos keliamus tikslus, kaip numatyta Direktyvos 2003/96/EB 19 straipsnyje.

     2.6.    Judėjimo ir kontrolės taisyklės

     Judėjimo ir kontrolės taisyklių, numatytų Direktyvoje 2003/96/EB ir 1992 m. vasario 25 d.
     Tarybos Direktyvos 92/12/EEB dėl bendrųjų procedūrų, susijusių su akcizais
     apmokestinamais produktais, ir dėl tokių produktų laikymo, judėjimo ir kontrolės2, bus
     laikomasi įdiegus Prancūzijos pareigūnų pasiūlytą administracinę sekimo sistemą. Numatytos
     kontrolės priemonės yra suderintos.

     2
            OL L 76, 1992 3 23, p. 1. Su paskutiniais pakeitimais, padarytais Direktyva 2000/47/EB (OL L 193,
            2000 7 29, p. 73).

LT                                                     5                                                        LT
 ---pagebreak---      SPRENDIMAS

     Komisija Tarybai siūlo nuspręsti, kaip numatyta Tarybos Direktyvos 2003/96/EB 19
     straipsnyje, ar nuo 2006 m. sausio 1 d. iki 2011 m. gruodžio 31 d. leisti Prancūzijai taikyti
     sumažintus apmokestinimo lygius už bešvinį benziną ir gazolį, naudojamus kaip degalus.
     Sumažinta apmokestinimo norma gali skirtis priklausomai nuo regiono poreikių, tačiau turi
     būti laikomasi tokių sąlygų:

             –     sumažinta apmokestinimo norma neviršys 35,4 euro už 1000 l bešvinio
                   benzino ir 23,0 euro už 1000 l gazolio.

             –     sumažinta apmokestinimo norma neviršys skirtumo, atsiradusio tarp gazolio ir
                   komercinės paskirties gazolio apmokestinimo lygių.

             –     sumažinta apmokestinimo norma priklauso nuo regionuose vyraujančių
                   socialinių-ekonominių tikslų.

     Sumažinti tarifai turi atitikti Direktyvoje 2003/96/EB numatytus įsipareigojimus, ir ypač jos 7
     straipsnyje nustatytus minimalius apmokestinimo lygius.

     Komercinės paskirties gazoliui, kaip numatyta Direktyvos 2003/96/EB 7 straipsnio 2 dalyje,
     tokia sumažinta apmokestinimo norma negali būti taikoma.

LT                                                 6                                                   LT
 ---pagebreak---                                                  Pasiūlymas

                                            TARYBOS SPRENDIMAS

         leidžiantis Prancūzijai taikyti diferencijuotas apmokestinimo normas degalams, kaip
                           numatyta Direktyvos 2003/96/EB 19 straipsnyje

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį,

     atsižvelgdama į 2003 m. spalio 27 d. Tarybos Direktyvą 2003/96/EB, pakeičiančią Bendrijos
     energetikos produktų ir elektros energijos mokesčių struktūrą3, ypač į jos 19 straipsnį,

     atsižvelgdama į Komisijos pasiūlymą,

     kadangi:

     (1)     2004 m. birželio 16 d. laišku Prancūzija, vykdydama valstybės reformą ir
             centralizuotų, gana ribotai išvardintų valstybės galių decentralizaciją, paprašė leidimo
             taikyti diferencijuotas apmokestinimo normas gazoliui ir bešviniam benzinui.

     (2)     Prancūzijoje numatoma decentralizacija yra vienas iš būdų, skatinant geresnį ir pigesnį
             valstybės tarnybos darbą, sukurti veiksmingesnį administracinį valdymą. Ji yra
             subsidiarumo politikos sudėtinė dalis, sudaranti galimybę priimti sprendimus
             įvairiausiose srityse tinkamu valstybiniu lygiu. Regioninio diferencijavimo galimybė
             papildomai skatina regionus skaidriu būdu pagerinti valdymo kokybę. Be to,
             svarstomų mokesčių sumažinimas turėtų priklausyti nuo regione vyraujančių
             socialinių-ekonominių sąlygų .

     (3)     Leidžiančios nukrypti nuostatos negali būti suteiktos neribotam laikui. Todėl
             Direktyvos 2003/96/EB 19 straipsnio 2 dalyje leidimas papildomai sumažinti
             apmokestinimo lygį energetikos produktams ir elektros energijai yra suteikiamas 6 m.
             laikotarpiui, kurį nustatyta tvarka galima atnaujinti.

     (4)     Skirtingų regionų nežymi akcizų tarifų diferenciacija ir skirtinguose prekybos
             tinkluose egzistuojantys kainų skirtumai leidžia manyti, kad transporto srautų
             pasikeitimo (kaip ir padidėjusios aplinkos taršos išmetamosiomis dujomis) tikimybė
             bus labai maža. Tai taip pat atitinka energetikos politikos nuostatas.

     (5)     Prekybiniam bešvinio benzino ir gazolio judėjimui Bendrijoje beveik visada taikomas
             sąlyginis neapmokestinimas. Prancūzijos planuojamas akcizų mokesčio perdavimas
             regionams nepakenks tokiam judėjimui Bendrijos viduje. Kalbant apie labai retus
             atvejus, kai prekybinis judėjimas vyksta sumokant mokesčius, numatytos kontrolės
             procedūros yra nediskriminuojančios ir pagal išankstines prognozes neturės neigiamos

     3
             OL L 283, 2003 10 31, p. 51.

LT                                                   7                                                  LT
 ---pagebreak---             įtakos prekių sumokant mokesčius prekybiniam judėjimui Bendrijos viduje. Tokiu
            būdu akcizų perdavimas regionams nepakenks normaliam vidaus rinkos veikimui.

     (6)    Tai, kad yra nustatytos labai griežtos diferencijavimo ribos tarp atskiruose regionuose
            taikomų akcizų normų, kurios be to bus kompensuojamos dideliu kainų skirtumu tarp
            naftos produktų prekybos tinklų, užtikrina, kad akcizo mokesčio perdavimas
            regionams nesukels konkurencijos iškraipymo naftos produktų rinkoje. Kadangi
            planuojamos priemonės nebus taikomos komerciniam gazoliui, konkurencijos
            iškraipymas krovinių ir keleivių transporto srityje yra neįmanomas.

     (7)    Komisija periodiškai stebi, kaip vyksta mokesčių mažinimas ar atleidimas nuo jų, kad
            galėtų patikrinti, ar tokios priemonės neskatina konkurencijos trikdymų, ar
            neapsunkina vidaus rinkos funkcionavimo, ar jos neprieštarauja Bendrijos
            aplinkosaugos, energetikos ir transporto politikai.

     PRIĖMĖ ŠĮ SPRENDIMĄ:

                                              1 straipsnis

     1.      Prancūzijai leidžiama taikyti sumažintus apmokestinimo lygius už bešvinį benziną ir
             gazolį, naudojamus kaip degalus. Komercinės paskirties gazoliui, kaip numatyta
             Direktyvos 2003/96/EB 7 straipsnio 2 dalyje, tokia sumažinta apmokestinimo norma
             negali būti taikoma.

     2.      Sumažinta apmokestinimo norma gali skirtis priklausomai nuo regiono poreikių,
             tačiau turi būti laikomasi tokių sąlygų:

             –     sumažinta apmokestinimo norma neviršija 35,4 euro už 1000 l bešvinio
                   benzino ir 23,0 euro už 1000 l gazolio

             –     sumažinta apmokestinimo norma neviršija skirtumo, atsiradusio tarp gazolio ir
                   komercinės paskirties gazolio apmokestinamo lygių.

             –     sumažinta apmokestinimo norma priklauso nuo regionuose vyraujančių
                   socialinių-ekonominių tikslų.

     3.      Sumažinti tarifai turi atitikti Direktyvoje 2003/96/EB numatytus įsipareigojimus, ir
             ypač jos 7 straipsnyje nustatytus minimalius apmokestinimo lygius.

                                              2 straipsnis

     Šis sprendimas nustoja galioti 2011 m. gruodžio 31 d.

     Jis taikomas nuo 2006 m. sausio 1d.

LT                                                 8                                                  LT
 ---pagebreak---                                              3 straipsnis

     Šis sprendimas skirtas Prancūzijos Respublikai.

     Priimta Briuselyje,

                                                Tarybos vardu
                                                Pirmininkas

LT                                                9             LT


               EUROPOS KOMISIJA
            Briuselis, 2017 06 22
            COM(2017) 332 final
            2017/0135(NLE)
            Pasiūlymas
            TARYBOS SPRENDIMAS
            dėl Europos Sąjungos ir Naujosios Zelandijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą pasirašymo Europos Sąjungos vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Į Europos Sąjungą įstojus Kroatijos Respublikai išsiplėtė ES muitų sąjunga. Todėl Europos Sąjunga pagal Pasaulio prekybos organizacijos (PPO) taisykles (GATT 1994 XXIV straipsnio 6 dalis) turėjo pradėti derybas su PPO narėmis, turinčiomis derybų teisę dėl Kroatijos muitų tarifų sąrašo, kad galiausiai būtų susitarta dėl kompensacinio sureguliavimo. Toks sureguliavimas privalomas, jei patvirtinus ES išorės muitų tarifų režimą muitų tarifai padidėja, palyginti su muitais, dėl kurių stojančioji šalis įsipareigojo PPO.

               2013 m. liepos 15 d. Taryba įgaliojo Komisiją pradėti derybas pagal GATT 1994 XXIV straipsnio 6 dalį. Komisija derėjosi su derybų teisę turinčiomis PPO narėmis dėl konkrečių nuolaidų panaikinimo, susijusio su Kroatijos Respublikos sąrašo panaikinimu jai stojant į Europos Sąjungą.

               Po derybų su Naująja Zelandija parengtas ir 2017 m. gegužės 18 d. Ženevoje parafuotas Susitarimo pasikeičiant laiškais (toliau – Susitarimas) projektas. Todėl Europos Komisija siūlo Tarybai įgalioti pasirašyti Susitarimą.

               •Suderinamumas su toje pačioje politikos srityje galiojančiomis nuostatomis

                  Pasiūlymas dera su ES praktika po ankstesnių ES plėtros etapų.

               •Suderinamumas su kitomis Sąjungos politikos sritimis

                  Pasiūlymas atitinka ES praktiką, kuri dera su ES išorės veiksmais, pramonės ir žemės ūkio politika.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Sutarties dėl Europos Sąjungos veikimo (SESV) 207 straipsnis kartu su SESV 218 straipsnio 5 dalimi dėl tarptautinių susitarimų pasirašymo.

               •Subsidiarumo principas (neišimtinės kompetencijos atveju)

               Pasiūlymas priklauso Sąjungos išimtinei kompetencijai, kaip nurodyta Sutarties dėl Europos Sąjungos veikimo 3 straipsnio 1 dalies e punkte. Todėl subsidiarumo principas netaikomas.

               •Proporcingumo principas

               Kroatijos nuolaidų panaikinimas padarė poveikį Naujajai Zelandijai. Kompensacinis sureguliavimas neviršija susijusių Naujosios Zelandijos teisių. Pasiūlymas atitinka proporcingumo principą.

               •Priemonės pasirinkimas

               Pagal SESV 218 straipsnio 5 dalį turi būti priimtas Tarybos sprendimas įgalioti pasirašyti Susitarimą.

               3.KONSULTACIJOS SU SUINTERESUOTOSIOMIS ŠALIMIS

               •Konsultacijos su suinteresuotosiomis šalimis

                  Dėl derybų turinio ir eigos reguliariai konsultuotasi su Taryba (Prekybos politikos komitetu). Europos Parlamentui (Tarptautinės prekybos komitetui) pateikta informacija.

               4.POVEIKIS BIUDŽETUI

                  Žr. finansinę pažymą.

               5.KITI ELEMENTAI

               •Įgyvendinimo planai

               Komisija siūlo Tarybai, kad Sąjungos vardu su Naująja Zelandija būtų pasirašytas Susitarimas pasikeičiant laiškais. Kartu Tarybai pateikiamas atskiras pasiūlymas dėl šio Susitarimo sudarymo.

               Susitarimo rezultatai:

               1 875 tonomis padidinti ES tarifinę kvotą „galvijų mėsai, užšaldytai, ir galvijų valgomiesiems subproduktams, užšaldytiems“ (tarifų eilutės 0202 ir 0206.29.91), toliau taikant kvotai galiojančią 20 proc. muito normą. Nauja tarifinė kvota yra 54 875 tonos;

               135 tonomis (skerdenos svoris) padidinti Naujajai Zelandijai skirtą kvotą pagal ES tarifinę kvotą „avienai arba ožkienai, šviežiai, atšaldytai arba sušaldytai“, (tarifų eilutė 0204), toliau taikant kvotai galiojančią 0 proc. muito normą. Naujajai Zelandijai skirta nauja tarifinė kvota yra 228 389 tonos.

               Komisija priims įgyvendinimo reglamentus, kad būtų galima išplėsti ir administruoti atitinkamas kvotas pagal Reglamento, kuriuo nustatomas vienas bendras žemės ūkio rinkų organizavimas (Reglamento (EB) Nr. 1308/2013), 187 straipsnio a dalį.

               Šios įgyvendinimo priemonės rengiamos kartu su šiuo pasiūlymu.

               2017/0135 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Naujosios Zelandijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą pasirašymo Europos Sąjungos vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,

               atsižvelgdama į Europos Komisijos pasiūlymą,

               kadangi:

               (1)2013 m. liepos 15 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos narėmis pagal 1994 m. Bendrojo susitarimo dėl muitų tarifų ir prekybos (GATT 1994) XXIV straipsnio 6 dalį, į Sąjungą stojant Kroatijos Respublikai;

               (2)Komisija vedė derybas vadovaudamasi Tarybos priimtais derybų nurodymais;

               (3)pabaigus derybas 2017 m. gegužės 18 d. parafuotas Europos Sąjungos ir Naujosios Zelandijos susitarimas pasikeičiant laiškais pagal GATT 1994 XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Sąjungą;

               (4)Susitarimas turėtų būti pasirašytas,

               PRIĖMĖ ŠĮ SPRENDIMĄ:

               1 straipsnis

               Įgaliojama Sąjungos vardu pasirašyti Europos Sąjungos ir Naujosios Zelandijos susitarimą pasikeičiant laiškais pagal GATT 1994 XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą su sąlyga, kad tas Susitarimas bus sudarytas
                  1
               .

               2 straipsnis

               Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                        FINANSINĖ PAŽYMA

                        DATA

                        1.

                        BIUDŽETO IŠLAIDŲ KATEGORIJA

                        12 skyrius. Muitai ir kiti mokesčiai

                        2.

                        PAVADINIMAS

                        Pasiūlymas dėl Tarybos sprendimo dėl Europos Sąjungos ir Naujosios Zelandijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą pasirašymo Europos Sąjungos vardu

                        3.

                        TEISINIS PAGRINDAS

                        Sutartis dėl Europos Sąjungos veikimo, ypač jos 207 ir 218 straipsniai.

                        4.

                        TIKSLAI

                        Suteikti įgaliojimus pasirašyti Europos Sąjungos ir Naujosios Zelandijos susitarimą pasikeičiant laiškais.

                        5.

                        FINANSINIS POVEIKIS

                        EINAMIEJI FINANSINIAI METAI (2017 m.)
                           (mln. EUR)

                        ATEINANTYS FINANSINIAI METAI (2018 m.)

                        (mln. EUR)

                        2019 FINANSINIAI METAI

                        (mln. EUR)

                        5.0

                        IŠLAIDOS

                        –
                              IŠ ES BIUDŽETO
                           (GRĄŽINAMOSIOS IŠMOKOS IR (ARBA) INTERVENCIJOS)

                        –
                              NACIONALINIŲ INSTITUCIJŲ

                        –
                              KITOS

                           –

                           –

                           –

                        5.1

                        ĮPLAUKOS

                        –
                              ES NUOSAVI IŠTEKLIAI
                           (MOKESČIAI IR (ARBA) MUITAI)

                        –
                              NACIONALINĖS

                        –

                        –

                        –

                        2017 m.

                        2018 m.

                        2019 m.

                        5.0.1

                        NUMATOMOS IŠLAIDOS

                        5.1.1

                        NUMATOMOS ĮPLAUKOS

                        –

                        –

                        –

                        5.2

                        SKAIČIAVIMO METODAS –

                        6.0

                        AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ?

                        NE

                        6.1

                        AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ?

                        NE

                        6.2

                        AR REIKĖS PAPILDOMO BIUDŽETO?

                        NE

                        6.3

                        AR ASIGNAVIMUS REIKĖS ĮTRAUKTI Į BŪSIMUS BIUDŽETUS?

                        NE

                        PASTABOS

                     (1)
                  Susitarimo tekstas bus paskelbtas kartu su sprendimu dėl jo sudarymo.

    ---documentbreak---

               EUROPOS KOMISIJA
            Briuselis, 2017 06 22
            COM(2017) 332 final
            PRIEDAS
            prie
            Pasiūlymo dėl Tarybos sprendimo
            dėl Europos Sąjungos ir Naujosios Zelandijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą pasirašymo Europos Sąjungos vardu

               SUSITARIMAS PASIKEIČIANT LAIŠKAIS

               Europos Sąjungos ir Naujosios Zelandijos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą

               A. Sąjungos laiškas

               Gerb. pone (-ia),

               po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą, turiu garbės pasiūlyti:

               Europos Sąjunga į savo 28 ES valstybių narių muitų teritorijoje galiojantį sąrašą įtraukia 27 ES valstybių narių sąraše nustatytas nuolaidas su šiais pakeitimais:

               1 875 tonomis padidinti ES tarifinę kvotą „galvijų mėsai, užšaldytai, ir galvijų valgomiesiems subproduktams, užšaldytiems“ (tarifų eilutė 0202 ir 0206.29.91), toliau taikant kvotai galiojančią 20 proc. muito normą. Nauja tarifinė kvota yra 54 875 tonos;

               135 tonomis (skerdenos svoris) padidinti Naujajai Zelandijai skirtą kvotą pagal ES tarifinę kvotą „avienai arba ožkienai, šviežiai, atšaldytai arba sušaldytai“ (tarifų eilutė 0204), toliau taikant kvotai galiojančią 0 proc. muito normą. Naujajai Zelandijai skirta nauja tarifinė kvota yra 228 389 tonos.

               Europos Sąjunga ir Naujoji Zelandija viena kitai praneš atlikusios savo vidaus procedūras, būtinas Susitarimui įsigalioti. Šis Susitarimas įsigalioja praėjus 14 dienų po paskutinio pranešimo gavimo.

               Būčiau dėkingas, jei galėtumėte patvirtinti, kad Jūsų Vyriausybė sutinka su tuo, kas pirmiau išdėstyta. Turiu garbės pasiūlyti, kad Jūsų Vyriausybei sutinkant su tuo, kas buvo išdėstyta pirmiau, šis laiškas ir Jūsų patvirtinimas sudarytų Europos Sąjungos ir Naujosios Zelandijos susitarimą pasikeičiant laiškais.“

               Pagarbiai

               Europos Sąjungos vardu

               B. Naujosios Zelandijos laiškas

               Gerb. pone (-ia),

               turiu garbės pranešti, kad gavau Jūsų šios dienos laišką, kuriame rašoma:

               „Po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą, turiu garbės pasiūlyti:

               Europos Sąjunga į savo 28 ES valstybių narių muitų teritorijoje galiojantį sąrašą įtraukia 27 ES valstybių narių sąraše nustatytas nuolaidas su šiais pakeitimais:

               1 875 tonomis padidinti ES tarifinę kvotą „galvijų mėsai, užšaldytai, ir galvijų valgomiesiems subproduktams, užšaldytiems“ (tarifų eilutės 0202 ir 0206.29.91), toliau taikant kvotai galiojančią 20 proc. muito normą. Nauja tarifinė kvota yra 54 875 tonos;

               135 tonomis (skerdenos svoris) padidinti Naujajai Zelandijai skirtą kvotą pagal ES tarifinę kvotą „avienai arba ožkienai, šviežiai, atšaldytai arba sušaldytai“ (tarifų eilutė 0204), toliau taikant kvotai galiojančią 0 proc. muito normą. Naujajai Zelandijai skirta nauja tarifinė kvota yra 228 389 tonos.

               Europos Sąjunga ir Naujoji Zelandija viena kitai praneš atlikusios savo vidaus procedūras, būtinas Susitarimui įsigalioti. Šis Susitarimas įsigalioja praėjus 14 dienų po paskutinio pranešimo gavimo.

               Būčiau dėkingas, jei galėtumėte patvirtinti, kad Jūsų Vyriausybė sutinka su tuo, kas pirmiau išdėstyta. Turiu garbės pasiūlyti, kad Jūsų Vyriausybei sutinkant su tuo, kas buvo išdėstyta pirmiau, šis laiškas ir Jūsų patvirtinimas sudarytų Europos Sąjungos ir Naujosios Zelandijos susitarimą pasikeičiant laiškais.“

               Turiu garbės pranešti, kad mano Vyriausybė pritaria šio laiško turiniui.

               Naujoji Zelandija


               EUROPOS KOMISIJA
            Briuselis, 2017 09 26
            COM(2017) 496 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo(Italijos paraiška „EGF/2017/004 IT/Almaviva“)

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (toliau – EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2017 m. gegužės 9 d. Italija pateikė paraišką „EGF/2017/004 IT/Almaviva“ dėl finansinės paramos iš EGF, nes iš „Almaviva Contact SpA“ Italijoje buvo atleista darbuotojų
                  2
               .

               3.Išnagrinėjusi šią paraišką Komisija, laikydamasi visų EGF reglamento taikytinų nuostatų, padarė išvadą, kad finansinės paramos suteikimo iš EGF sąlygos yra įvykdytos.

               PARAIŠKOS SANTRAUKA

                        EGF paraiška

                        „EGF/2017/004 IT/Almaviva“

                        Valstybė narė

                        Italija

                        Susijęs (-ę) regionas (-ai) (NUTS
                           3
                         2 lygis)

                        Lacijus (ITI4)

                        Paraiškos pateikimo data

                        2017 m. gegužės 9 d.

                        Paraiškos gavimo patvirtinimo data

                        2017 m. gegužės 9 d.

                        Prašymo pateikti papildomos informacijos data

                        2017 m. gegužės 23 d.

                        Papildomos informacijos pateikimo terminas

                        2017 m. liepos 4 d.

                        Vertinimo atlikimo terminas

                        2017 m. rugsėjo 26 d.

                        Intervencijos kriterijus

                        EGF reglamento 4 straipsnio 1 dalies a punktas

                        Pagrindinė įmonė

                        „Almaviva Contact Spa“

                        Susijusių įmonių skaičius

                        1

                        Ekonominės veiklos sektorius (-iai)

                        (NACE 2 red. skyrius)
                           4

                        82 skyrius (Administracinė veikla, įstaigų ir kitų verslo įmonių aptarnavimo veikla)

                        Ataskaitinis laikotarpis (keturių mėnesių)

                        2016 m. gruodžio 30 d. – 2017 m. balandžio 30 d.

                        Atleistų darbuotojų skaičius ataskaitiniu laikotarpiu (a)

                        1 610

                        Atleistų darbuotojų skaičius prieš ataskaitinį laikotarpį ar po jo (b)

                        36

                        Bendras atleistų darbuotojų skaičius (a + b)

                        1 646

                        Bendras reikalavimus atitinkančių paramos gavėjų skaičius

                        1 646

                        Bendras tikslinių paramos gavėjų skaičius

                        1 610

                        Individualiems poreikiams pritaikytoms paslaugoms skirtas biudžetas (EUR)

                        5 355 950

                        EGF paramai įgyvendinti skirtas biudžetas
                           5
                         (EUR)

                        223 000

                        Bendras biudžetas (EUR)

                        5 578 950

                        EGF parama (EUR) (60 %)

                        3 347 370

               PARAIŠKOS VERTINIMAS

               Procedūra

               4.Italija paraišką „EGF/2017/004 IT/Almaviva“ pateikė 2017 m. gegužės 9 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. 2017 m. gegužės 23 d. Komisija patvirtino gavusi paraišką ir tą pačią dieną Italijos paprašė pateikti papildomos informacijos. Papildoma informacija pateikta per šešias savaites. 12 savaičių terminas, iki kurio, gavusi tinkamai užpildytą paraišką, Komisija turėtų baigti paraiškos atitikties EGF finansinės paramos suteikimo sąlygoms vertinimą, baigiasi 2017 m. rugsėjo 26 d.

               Paraiškos tinkamumas

               Susijusios įmonės ir paramos gavėjai

               5.Paraiškoje nurodoma, kad iš „Almaviva Contact Spa“ atleista 1 646 darbuotojai. Ši įmonė vykdo veiklą ekonomikos sektoriuje, kuris priskiriamas prie NACE 2 red. 82 skyriaus (Administracinė veikla, įstaigų ir kitų verslo įmonių aptarnavimo veikla). Darbuotojai atleisti NUTS 2 lygio Lacijaus regione (ITI4).

               Intervencijos kriterijai

               6.Šią paraišką Italija pateikė laikydamasi EGF reglamento 4 straipsnio 1 dalies a punkte nustatytų intervencijos kriterijų, pagal kuriuos per keturių mėnesių laikotarpį iš valstybės narės įmonių turi būti atleista ne mažiau kaip 500 darbuotojų, įskaitant tiekėjus ir tolesnės gamybos grandies įmones ir (arba) savarankiškai dirbančius asmenis, kurių veikla nutrūko.

               7.Šios paraiškos ataskaitinis keturių mėnesių laikotarpis – 2016 m. gruodžio 30 d. –2017 m. balandžio 30 d.

               8.Ataskaitiniu laikotarpiu iš „Almaviva“ buvo atleista 1 610 darbuotojų
                  6
               .

               Atleistų darbuotojų ir darbo veiklą nutraukusių asmenų skaičiaus apskaičiavimas

               9.Ataskaitiniu laikotarpiu atleistų 1 610 darbuotojų skaičius apskaičiuotas nuo darbo sutarties de facto nutraukimo dienos arba nuo sutarties galiojimo pabaigos.

               Reikalavimus atitinkantys paramos gavėjai

               10.Be jau minėtų darbuotojų, prie reikalavimus atitinkančių paramos gavėjų priskiriami ir 36 darbuotojai, kurie buvo atleisti po keturių mėnesių ataskaitinio laikotarpio. Galima nustatyti aiškų priežastinį ryšį su atleidimą ataskaitiniu laikotarpiu paskatinusiu įvykiu
                  7
               .

               11.Taigi, bendras reikalavimus atitinkančių paramos gavėjų skaičius yra 1 646.

               Darbuotojų atleidimo ir pasaulinės finansų ir ekonomikos krizės sąsaja, kaip nurodyta Reglamente (EB) Nr. 546/2009

               12.Siekdama įrodyti darbuotojų atleidimo ir pasaulinės finansų ir ekonomikos krizės sąsają, kaip nurodyta Reglamente (EB) Nr. 546/2009, Italija, remdamasi Italijos Parlamento užsakytu tyrimu dėl skambučių centrų Italijoje
                  8
                teigia, jog nepanašu, kad dėl ekonomikos ir finansų krizės būtų sumažėjusi rinkodaros paslaugų ir pagalbos prekių bei paslaugų pirkėjams paklausa, tačiau tai turėjo didelę įtaką už tokias paslaugas siūlomam užmokesčiui (spaudimas dėl kainų), ir neigiamai poveikė paslaugų teikėjų pelningumo maržą. Dėl krizės įvesti apribojimai ir būtinybė racionalizuoti išlaidas prekėms ir paslaugoms įsigyti dažnai lėmė, kad sutartys buvo sudaromos kuo mažesnėmis kainomis. Tai turėjo tiesioginę įtaką paslaugų tiekėjų pajamoms, kurios 2011–2016 m. laikotarpiu nuolat mažėjo. Skambučių centrų sektoriuje bendrasis veiklos pelnas sumažėjo (nuo 5,7 proc. 2013 m. iki 3,8 proc. 2014 m.
                  9
               ) ir tai patvirtino jo žemo pelningumo reputaciją. Per tą patį laikotarpį taip pat sumažėjo jo nuosavo kapitalo grąža (nuo 9,4 proc. iki -6,3 proc.)
                  10
               .

               13.Skambučių centrų sektoriuje daugumą darbo vietų siūlo įmonės, veikiančios trečiųjų šalių (įmonių ar viešojo administravimo institucijų) vardu. Todėl šioms darbo vietoms be galo didelę įtaką daro skambučių centrų paslaugų paklausos svyravimai ir paslaugų teikėjų tarpusavio konkurencija. Be to, viena iš skambučių centrų sektoriaus ypatybių yra ta, didžioji dauguma gamybos sąnaudų (70–80 proc. visų sąnaudų
                  11
               ) yra paslaugą teikiančios darbo jėgos sąnaudos.

               14.Susiklosčius nepalankioms aplinkybėms (kai, pvz., teikiant pasiūlymus mažinamos kainos, mažėja pardavimo mastas ir pelningumas, kyla paslaugų kainos, atsiranda būtinybė mažinti darbuotojų sąnaudų dalį palyginti su bendromis gamybos sąnaudomis) skambučių centrų sektoriuje veiklą vykdančios įmonės dažniausiai priima sprendimą arba persikelti į šalis su pigesnėmis darbo jėgos sąnaudomis, imtis veiksmų, susijusių su darbo jėgos sąnaudomis, arba nutraukti veiklą. 2009 m. – 2014 m. pirmojo ketvirčio laikotarpiu trečdalis šio sektoriaus įmonių nutraukė veiklą, dažniausiai dėl nemokumo bylų
                  12
               .

               15.Iki šiol dėl administracinės veiklos, įstaigų ir kitų verslo įmonių aptarnavimo veiklos sektoriaus (kuriam priklauso skambučių centrų vykdoma veikla) buvo pateiktos dvi EGF paraiškos; viena jų grindžiama globalizacijos sukeltais prekybos pokyčiais
                  13
               , o ši – pasauline finansų ir ekonomikos krize.

               Darbuotojų atleidimą ir darbo veiklos nutraukimą lemiantys įvykiai

               16.Šį darbuotojų atleidimą lemiantys įvykiai yra pajamų sumažėjimas, kuris „Almaviva“ darbo centro Romoje atveju 2014 m., palyginti su 2011 m., siekė daugiau nei 45 proc.; taip pat prisidėjo neigiami 2016 m. derybų su RSU
                  14
                rezultatai ir atmestas planas suvienodinti Romos „Almaviva“ darbo jėgos sąnaudas su kitų „Almaviva“ darbo centrų darbo jėgos sąnaudomis, pagal kurį buvo numatyta laikinai sumažinti darbo jėgos sąnaudas ir padidinti veiksmingumą ir produktyvumą; dėl to Romos darbo centras buvo uždarytas ir atleisti 1 646 darbuotojai.

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               17.„Almaviva“ darbuotojai atleisti tokiomis regiono ir vietos (Lacijaus ir Romos) masto aplinkybėmis, kai masinis darbuotojų atleidimas – kaip šiuo atveju, kai atleista daugiau kaip 1 600 darbuotojų, iš kurių dauguma – moterys – nuskurdins regiono ir vietos ekonomiką. Be to, darbuotojai atleisti tokiomis ekonominėmis aplinkybėmis, kai ekonomikos padėtis atsigauna lėtai, ypač per pastaruosius dvejus metus (2014–2016 m.), po didelių ekonomikos ir finansų krizės sukeltų sunkumų. Kyla pavojus, kad šis atsigavimas sustos arba jį nutrauks masinis darbuotojų atleidimas, kylantis arba dėl veiklos perkėlimo į ES nepriklausančias šalis, arba dėl kitų veiksnių, pvz., kaip šiuo atveju, smunkant viešųjų pirkimų kainoms, mažėjant paslaugų kainoms ir pan. Tad aktyvūs su darbo rinka susiję veiksmai ir paslaugos, tokie, kurie, pvz., yra bendrai finansuojami iš EGF, bus labai reikšmingi, kad būtų galima veiksmingiau darbuotojus vėl integruoti į darbo rinką.

               Tiksliniai paramos gavėjai ir siūlomi veiksmai

               Tiksliniai paramos gavėjai

               18.Apskaičiuota, kad priemonėmis pasinaudos 1 610 atleistų darbuotojų. Šių darbuotojų pasiskirstymas pagal lytį, pilietybę ir amžiaus grupę:

                        Kategorija

                        Tikslinių paramos gavėjų
                           skaičius

                        Lytis:

                        Vyrai:

                        334

                        (20,7 %)

                        Moterys:

                        1 276

                        (79,3 %)

                        Pilietybė:

                        ES piliečiai:

                        1 568

                        (97,4 %)

                        ne ES piliečiai:

                        42

                        (2,6 %)

                        Amžiaus grupė:

                        15–24 metai

                        0

                        (0,0 %)

                        25–29 metai

                        4

                        (0,2 %)

                        30–54 metai

                        1 371

                        (85,2 %)

                        55–64 metai

                        223

                        (13,9 %)

                        vyresni nei 64 metai:

                        12

                        (0,7 %)

               Siūlomų veiksmų tinkamumas

               19.Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus.

               Veiksmai, kuriems prašoma EGF bendro finansavimo:

               –Individualus orientavimas: Tai apima įgūdžių vertinimą, darbuotojų, kurie naudojasi priemonėmis, profilio nustatymą ir individualiems poreikiams pritaikyto reintegracijos plano parengimą, taip pat registracijos procedūrą.

               –Darbo paieška. Tai apims intensyvią darbo paiešką, įskaitant vietos ir regiono užimtumo galimybių ir tinkamo darbo paieškos paslaugas.

               –Mokymas, perkvalifikavimas ir profesinis mokymas. Dalyviams bus pasiūlyta profesinio mokymo galimybių, kad jie galėtų persikvalifikuoti arba pagerinti savo gebėjimus ir taip galėtų tinkamai pasinaudoti darbo galimybėmis, nustatytomis intensyviai ieškant darbo.

               –Reintegracijos į darbo rinką čekis, suteikiantis tam tikrą sumą, kurią galima išleisti intensyvioms darbo paieškoms pas akredituotus paslaugų teikėjus (jie gali priklausyti viešajam arba privačiajam sektoriui). Atsižvelgiant į darbuotojo galimybes įsidarbinti, čekio suma gali svyruoti nuo 500 EUR iki 5 000 EUR. Paslaugų teikėjams gali būti atlyginama atsižvelgiant į darbuotojo galimybes įsidarbinti ir sudarytos sutarties rūšį – už bent šešių mėnesių terminuotą darbo sutartį skiriama suma svyruoja nuo 500 EUR iki 2 500 EUR, už neterminuotas sutartis – nuo 1 000 EUR iki 5 000 EUR. Jei atleistam darbuotojui nebuvo įmanoma pasiūlyti sprendimo, paslaugų teikėjas už kiekvieną priemonėje dalyvaujantį asmenį gaus fiksuoto dydžio sumą (mokestis už paslaugą). Mokestis už paslaugas negali būti didesnis nei 106,5 EUR.

               –Verslumo parama. Atleistiems darbuotojams, svarstantiems galimybę pradėti savo verslą, bus siūloma įvairi parama.

               –Parama verslui steigti Nuosavą verslą pradėję darbuotojai gaus iki 15 000 EUR paramą, kad padengtų steigimo, investicijų į turtą ir einamąsias išlaidas.

               –Numatyta skirti iki 1 700 EUR siekiančią sumą priklausomų asmenų globėjų išlaidoms padengti. Šia priemone siekiama padengti papildomas dalyvių, turinčių priežiūros pareigų (kurie prižiūri vaikus, vyresnius ar neįgalius asmenis ir pan.), išlaidas, kad jie galėtų dalyvauti mokymo kursuose ar pasinaudoti kitomis priemonėmis.

               –Su judumu susijusių išlaidų kompensavimas. Siekiant paremti darbuotojų geografinį judumą, numatyta skirti iki 5 000 EUR siekiančią sumą pradinio įsikūrimo ir transporto išlaidoms padengti, jei naujoji darbo vieta yra įmonėje, esančioje už 80 km ir toliau nuo darbuotojo gyvenamosios vietos.

               Veiksmai, kurie finansuojami arba iš ESF, arba iš nacionalinių fondų, kurie papildo EGF bendrai finansuojamas paslaugas:

               –Priėmimas. Informaciniai susitikimai apie teikiamas paslaugas, orientavimas siekiant reintegruoti į darbo rinką, taip pat siūlant konkrečias aktyvios paieškos priemones. Tai pirmoji priemonė, kuri bus suteikta visiems dalyviams.

               –Konkretus vyresnių nei 60 metų darbuotojų orientavimas, įskaitant socialinės naudos paslaugų skatinimą ir pagalbą rengiantis išeiti į pensiją.

               –Įdarbinimo išmoka
                  15
               . Įmonėms, įdarbinančioms buvusius „Almaviva“ darbuotojus, bus išmokama 8 000 EUR už nuolatinę darbo visą darbo laiką sutartį. Taip pat proporcingai bus mokamos išmokos už nuolatines darbo ne visą darbo laiką sutartis.

               20.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai neatstoja pasyvių socialinės apsaugos priemonių.

               21.Italija pateikė reikiamą informaciją apie atitinkamai įmonei privalomus veiksmus, kaip nustatyta nacionalinėje teisėje arba kolektyvinėse sutartyse. Ji patvirtino, kad tokie veiksmai negali būti pakeisti EGF finansine parama.

               Biudžeto sąmata

               22.Bendros numatytos išlaidos yra 5 578 950 EUR, iš kurių prie individualių poreikių pritaikytų paslaugų išlaidoms skiriama 5 355 950 EUR, o parengiamosios, valdymo, informavimo ir viešinimo, kontrolės ir ataskaitų teikimo veiklos išlaidoms – 223 000 EUR.

               23.Bendra iš EGF prašomos finansinės paramos suma yra 3 347 370 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui
                        (EUR)
                           16

                        Numatomos visos išlaidos
                        (EUR)
                           17

                        Individualiems poreikiams pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                        Individualus orientavimas
                           (Servizio di orientamento individuale)

                        1 610

                        70

                        112 700

                        Darbo paieška
                           (Scouting de la domanda)

                        650

                        105

                        68 250

                        Mokymas, perkvalifikavimas ir profesinis mokymas
                           (Formazione e riqualificazione professionale)

                        750

                        533

                        400 000

                        Reintegracijos į darbo rinką čekis
                           (Assegno di ricollocazione)

                        1 360

                        1 379

                        1 875 000

                        Verslumo parama
                           (Servizio di supporto all'auto-impiego)

                        110

                        2 909

                        320 000

                        Parama verslui steigti
                           (Incentivo per l'avvio di nuove imprese)

                        110

                        15 000

                        1 650 000

                        Tarpinė suma (a):

                        Individualiems poreikiams pritaikytų paslaugų paketo procentinė dalis

                        –

                        4 425 950

                        (82,6 %)

                        Išmokos ir paskatos (veiksmai pagal EGF reglamento 7 straipsnio 1 dalies b punktą)

                        Priklausomų asmenų globėjų išlaidų padengimas (Misure di conciliazione)

                        400

                        1 700

                        680 000

                        Su judumu susijusių išlaidų kompensavimas
                           (Indemnità per la mobilità territoriale)

                        50

                        5 000

                        250 000

                        Tarpinė suma (b):

                        Individualiems poreikiams pritaikytų paslaugų paketo procentinė dalis

                        –

                        930 000

                        (17,4 %)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        15 000

                        2. Valdymas

                        –

                        115 000

                        3. Informavimas ir viešinimas

                        –

                        40 500

                        4. Kontrolė ir ataskaitų teikimas

                        –

                        52 500

                        Tarpinė suma (c):

                        Bendrų išlaidų procentinė dalis

                        –

                        223 000

                        (4,0 %)

                        Visos išlaidos (a + b + c):

                        –

                        5 578 950

                        EGF parama (60 % visų išlaidų)

                        –

                        3 347 370

               24.Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Italija patvirtino, kad šie veiksmai taikomi su sąlyga, kad tiksliniai paramos gavėjai patys aktyviai dalyvaus darbo paieškos ar mokymosi veikloje.

               25.Italija patvirtino, kad investicijų, skirtų savarankišką veiklą ar verslą pradedantiems asmenims ir įmonę perimantiems darbuotojams, sąnaudos neviršys 15 000 EUR vienam paramos gavėjui.

               Išlaidų tinkamumo finansuoti laikotarpis

               26.Prie individualių poreikių pritaikytas paslaugas tiksliniams paramos gavėjams Italija pradėjo teikti 2017 m. balandžio 6 d.
                  18
                Todėl šių veiksmų išlaidos bus laikomos tinkamomis finansuoti EGF lėšomis nuo 2017 m. balandžio 6 d. iki 2019 m. gegužės 9 d.

               27.Pirmąsias administracines išlaidas, susijusias su EGF įgyvendinimu, Italija patyrė 2017 m. kovo 1 d. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF finansinės paramos lėšomis nuo 2017 m. kovo 1 d. iki 2019 m. lapkričio 9 d.

               Nacionalinių ar Sąjungos fondų finansuojamų veiksmų papildomumas

               28.Nacionalinio išankstinio finansavimo ar bendro finansavimo šaltiniai yra regioniniai ištekliai, skiriami pagal Įstatyminį dekretą Nr. 2017/185 (2016 09 24) ir iš ANPAL
                  19
                valdomo Profesinio mokymo fondo.

               29.Italija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones. Įdarbinimo išmokos, veiksmas, vykdomas pagal regioninę veiksmų programą „Lazio FSE 2014-2020“, papildo EGF priemonių rinkinį, tačiau nėra jo dalis.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ir regioninėmis valdžios institucijomis

               30.Italija nurodė, kad buvo sudarytas komitetas (į jo sudėtį įėjo Ekonominės plėtros ministerija (MiSE)
                  20
               , ANPAL, Lacijaus regionas ir profesinės sąjungos), kurio tikslas buvo nustatyti strategiją ir intervencinius veiksmus, skirtus buvusiesiems „Almaviva“ darbuotojams paremti. Pirmosios konsultacijos įvyko 2017 m. sausio 16 d. (Lacijaus regiono institucijos ir profesinės sąjungos). Tolesniuose susitikimuose, ypač 2017 m. vasario 7 d. susitikime, parengtas suderintas prie individualių poreikių pritaikytų paslaugų rinkinys.

               Valdymo ir kontrolės sistemos

               31.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Italija nurodė Komisijai, kad EGF finansinę paramą valdys ANPAL tokiu būdu: ANPAL – Divisione IV veiks kaip vadovaujančioji institucija, o ANPAL – Divisione VI veiks kaip sertifikavimo institucija. Ministero del lavoro e delle politiche sociali-MLPS – Secretariato Generale — Divisione II veiks kaip audito institucija. Lacijaus regionas bus valdymo institucijos tarpinė institucija.

               Susijusios valstybės narės prisiimti įsipareigojimai

               32.Italija pateikė visas būtinas garantijas, kad:

               –suteikiant galimybę naudotis siūlomais veiksmais ir juos įgyvendinant bus laikomasi vienodo požiūrio ir nediskriminavimo principo;

               –buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –„Almaviva Contact Spa“ tęsė veiklą po darbuotojų atleidimo, įvykdė teisinius reikalavimus, reglamentuojančius darbuotojų atleidimą, ir atitinkamai pasirūpino savo darbuotojais;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama EGF lėšomis atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               33.EGF lėšų didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa
                  21
               , 12 straipsnyje.

               34.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 3 347 370 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               35.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  22
                13 punkte.

               Susiję teisės aktai

               36.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 3 347 370 EUR sumą į atitinkamą biudžeto eilutę.

               37.Kartu su šiuo pasiūlymu dėl sprendimo mobilizuoti EGF lėšas Komisija kaip įgyvendinimo aktą priims sprendimą dėl finansinės paramos, kuris įsigalios tą dieną, kurią Europos Parlamentas ir Taryba priims siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo
                  (Italijos paraiška „EGF/2017/004 IT/Almaviva“)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  23
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  24
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, kurių veikla nutrūko dėl globalizacijos sukeltų esminių pasaulio prekybos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF lėšų didžiausia metinė suma neturi viršyti 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013
                  25
                12 straipsnyje;

               (3)2017 m. gegužės 9 d. Italija pateikė paraišką mobilizuoti EGF lėšas dėl darbuotojų atleidimo iš „Almaviva Contact SpA“ Italijoje. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)todėl iš EGF turėtų būti mobilizuota 3 347 370 EUR suma finansinei paramai pagal Italijos pateiktą paraišką suteikti;

               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2017 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 3 347 370 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [the date of its adoption]*.

                  26Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)
                  OL L 393, 2006 12 30, p. 1.

                     (5)
                  Laikantis Reglamento (ES) Nr. 1309/2013 7 straipsnio ketvirtos pastraipos nuostatų.

                     (6)
                  Ataskaitiniu laikotarpiu „Almaviva SpA“ atleido 1 627 darbuotojus. Tačiau vėliau 17 darbuotojų pasiūlytos darbo vietos kitame tos pačios įmonės darbo centre. Šie 17 darbuotojų į šioje paraiškoje nurodytą darbuotojų skaičių neįtraukti.

                     (7)
                  Tai susiję su darbuotojais, kuriems taikomas draudimas atleisti iš darbo (Decreto Legislativo 151/2001 54 str.) ir kurie bus atleisti pasibaigus apsaugos laikotarpiui.
                  https://www.cliclavoro.gov.it/Normative/Decreto_Legislativo_26_marzo_2001_n.151.pdf

                     (8)
                  Darbo santykiai Italijos skambučių centruose.
                   (http://www.camera.it/leg17/824?tipo=C&anno=2014&mese=12&giorno=11&view=&commissione=11&pagina=#)

                     (9)
                  Asso contact –Assoziazione nazionale dei contact center in outsourcing. 2016 m. metinis susirinkimas.
                     http://www.assocontact.it/Documenti/VERBALI_ASSEMBLEE/02-Presentazione-Urbano-Granata_DATABANK-CERVED.pdf

                     (10)
                  Ibid.

                     (11)
                  Darbo santykiai Italijos skambučių centruose. Op. cit.

                     (12)
                  Darbo santykiai Italijos skambučių centruose. Op. cit.

                     (13)
                  „EGF/2012/001 IE Talk Talk Broadband Services Ltd.“, COM(2012) 423.

                     (14)
                  Italijos vieningoji profesinių sąjungų atstovybė (sutrumpintai – RSU) yra kolektyvinis organas, atstovaujantis visus tos pačios viešojo ar privačiojo sektoriaus įstaigos darbuotojus, nepriklausomai nuo to, ar jie yra profesinės sąjungos nariai.

                     (15)
                  Veiksmas pagal regioninę veiksmų programą „Lazio FSE 2014-2020“.

                     (16)
                  Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Italijos pateiktoje paraiškoje.

                     (17)
                  Bendros sąnaudos netikslios dėl suapvalinimo.

                     (18)
                  Priėmimo sesijos, veiksmas, kuriam finansuoti EGF bendro finansavimo neprašoma, pradėtos vykdyti 2017 m. kovo 9 d.; Individualus orientavimas (veiksmas, kuriam skiriamas EGF bendras finansavimas) pradėtas vykdyti 2017 m. balandžio 6 d.

                     (19)
                  Agenzia Nazionale per le Politiche Attive del Lavoro (ANPAL).

                     (20)
                  Ministero dello Sviluppo Economico (MiSE)

                     (21)
                  OL L 347, 2013 12 20, p. 884.

                     (22)
                  OL C 373, 2013 12 20, p. 1.

                     (23)
                  OL L 347, 2013 12 20, p. 855.

                     (24)
                  OL C 373, 2013 12 20, p. 1.

                     (25)
                  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (26)
                   Date to be inserted by the Parliament before the publication in OJ.


Svarbus teisinis pranešimas

|

52009PC0480

Pasiūlymas Tarybos sprendimas dėl Komisijai pavesto Europos atominės energijos bendrijos ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje susitarimo sudarymo  /* KOM/2009/0480 galutinis */

	[pic] | EUROPOS BENDRIJŲ KOMISIJA |Briuselis, 2009.9.16KOM(2009) 480 galutinisPasiūlymasTARYBOS SPRENDIMASdėl Komisijai pavesto Europos atominės energijos bendrijos ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje susitarimo sudarymoAIŠKINAMASIS MEMORANDUMASTema. Komisijai pavestas Europos atominės energijos bendrijos, atstovaujamos Europos Bendrijų Komisijos, ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje susitarimo sudarymas pagal EAEB steigimo sutarties 101 straipsnio antrą pastraipą.2008 m. liepos 22 d. Taryba patvirtino nurodymus Komisijai derėtis dėl Europos atominės energijos bendrijos (EURATOMAS) ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje susitarimo (toliau – susitarimas).Derybų nurodymai buvo priimti remiantis susitarimo projektu, kurį prieš Tarybai patvirtinant nurodymus pagal A punktą apsvarstė Mokslinių tyrimų ir branduolinių klausimų jungtinė darbo grupė. Per derybas esminių šio susitarimo projekto pakeitimų nepadaryta.Euratomo branduolinės energijos (branduolių sintezės) mokslinių tyrimų specialiosios programos konsultacinis komitetas (CCE-FU) pritarė ketinimui sudaryti tokį susitarimą.Atsižvelgiant į EAEB interesus, pagal naująjį susitarimą galimas tokių formų bendradarbiavimas:techniškai suderinamas su moksliniais ir technologiniais tikslais, susijusiais su branduolių sintezės energijos moksliniais tyrimais, kaip nustatyta 2006 m. gruodžio 18 d. Tarybos sprendime dėl Europos atominės energijos bendrijos (Euratomas) septintosios bendrosios branduolinių tyrimų ir mokymo veiklos programos (2007–2011 m.)[1],finansiškai suderinamas su tame pačiame 2006 m. gruodžio 18 d. sprendime nustatyta orientacine lėšų branduolių sintezės energijos moksliniams tyrimams suma,atitinka branduolių sintezės energijos mokslinių tyrimų teminės pirmenybinės srities mokslinius ir technologinius tikslus, kaip nustatyta 2006 m. gruodžio 19 d. Tarybos sprendime dėl specialiosios programos, įgyvendinančios Europos atominės energijos bendrijos (Euratomas) septintąją bendrąją branduolinių tyrimų ir mokymo veiklos programą (2007–2011 m.)[2].Siūlomas susitarimas finansinio poveikio Bendrijos biudžetui neturės, nes visa bendradarbiavimo veikla pagal šį susitarimą bus vykdoma į ES programas įtrauktose srityse, todėl bus finansuojama pagal atitinkamas finansavimo schemas (pavyzdžiui, Komisijos ir valstybių narių asociacijos sutartis, Susitarimą dėl darbuotojų judumo ir kitas finansavimo schemas, skirtas branduolių sintezės energijos moksliniams tyrimams ES vykdyti).Pagal EAEB steigimo sutarties 101 straipsnio antrą pastraipą susitarimą turės sudaryti Komisija.Atsižvelgdama į pirmiau išdėstytus dalykus, Komisija siūlo Tarybai pagal EAEB steigimo sutarties 101 straipsnio antrą pastraipą priimti pridedamą Tarybos sprendimo dėl Komisijai pavesto Europos atominės energijos bendrijos ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje susitarimo sudarymo pasiūlymo projektą.PasiūlymasTARYBOS SPRENDIMASdėl Komisijai pavesto Europos atominės energijos bendrijos ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje susitarimo sudarymoEUROPOS SĄJUNGOS TARYBA,atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,atsižvelgdama į Komisijos pasiūlymą,kadangi:(1) Komisija, laikydamasi 2008 m. liepos 22 d. Tarybos nurodymų, derėjosi dėl Europos atominės energijos bendrijos ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje susitarimo.(2) Reikėtų patvirtinti Komisijai pavestą susitarimo sudarymą,NUSPRENDĖ:Vienintelis straipsnisKomisijai pavestas Europos atominės energijos bendrijos ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje susitarimo sudarymas Europos atominės energijos bendrijos vardu yra patvirtinamas.Susitarimo tekstas pridedamas prie šio sprendimo.Priimta Briuselyje [2009 m. …..]Tarybos varduPirmininkasPRIEDASEUROPOS ATOMINĖS ENERGIJOS BENDRIJOS IR BRAZILIJOS FEDERACINĖS RESPUBLIKOS VYRIAUSYBĖS BENDRADARBIAVIMO BRANDUOLIŲ SINTEZĖS ENERGIJOS MOKSLINIŲ TYRIMŲ SRITYJE SUSITARIMASBrazilijos Federacinės Respublikos Vyriausybė ir Europos atominės energijos bendrija (Euratomas) (toliau – Šalys),atsižvelgdamos į tai, kad 2004 m. sausio 19 d. sudarytame Brazilijos Federacinės Respublikos Vyriausybės ir Europos bendrijos mokslinio ir technologinio bendradarbiavimo susitarime Šalys įsipareigoja skatinti bendradarbiavimą mokslinių tyrimų ir technologinės plėtros srityje,norėdamos ir toliau skatinti plėtoti branduolių sintezės energiją, kuri gali būti ekologiškai priimtinas, ekonomiškai konkurencingas ir beveik neišsenkantis energijos šaltinis,SUSITARĖ:I straipsnisTikslasŠio susitarimo tikslas – stiprinti Šalių bendradarbiavimą abipusės naudos ir abipusiškumo pagrindu tose srityse, kuriose taikomos atitinkamos branduolių sintezės energijos programos, siekiant plėtoti mokslinius susitarimus ir technologinį pajėgumą, kurie sudaro branduolių sintezės energijos sistemos pagrindą.II straipsnisBendradarbiavimo sritysPagal šį susitarimą bendradarbiavimo sritys gali būti:1.  tokamakai, įskaitant didelius dabartinės kartos projektus, ir veikla, susijusi su naujos kartos projektais;2.  tokamakų alternatyvos;3.  magnetinės branduolių sintezės energijos technologijos;4.  plazmos teorija ir taikomoji plazmos fizika;5.  programų strategija ir planai; taip pat6.  kitos sritys, dėl kurių Šalys susitaria raštu, jei tos sritys įtrauktos į atitinkamas programas.III straipsnisBendradarbiavimo formos1. Bendradarbiavimo pagal šį susitarimą formos gali būti šios, tačiau jų sąrašas nebaigtinis:7.  informacijos ir duomenų apie mokslinę ir techninę veiklą, renginius, praktiką ir rezultatus, taip pat apie programų strategijas ir planus, pateikimas ir keitimasis tokia informacija, įskaitant keitimąsi neatskleistina informacija pagal VI ir VII straipsniuose nustatytas sąlygas ir tvarką;8.  pagal VIII straipsnį vykdomi mokslininkų, inžinierių ir kitų specialistų mainai sutartam laikotarpiui siekiant dalyvauti eksperimentuose, atlikti analizę, projektavimą ir kitokią mokslinių tyrimų ir plėtros veiklą;9.  seminarų ir kitokių susitikimų organizavimas siekiant aptarti sutartus II straipsnyje išvardytų sričių klausimus, pasikeisti su jais susijusia informacija ir nustatyti bendradarbiavimo veiksmus, kurių būtų naudinga imtis pagal V straipsnį;10.  eksperimentams, bandymams ir vertinimui skirtų mėginių, medžiagų, įrangos (prietaisų ir komponentų) pateikimas ir keitimasis jais remiantis IX ir X straipsniais;11.  bendrų tyrimų, projektų ar eksperimentų, įskaitant bendrą projektavimą, statybą ir eksploatavimą, vykdymas;12.  duomenų sąsajų nustatymas, pavyzdžiui, nuotolinės duomenų analizės priemonės, tačiau jomis neapsiribojama; taip pat13.  kitokios specialios bendradarbiavimo formos, dėl kurių Šalys susitaria raštu.2. Šalys atitinkamai koordinuoja pagal šį susitarimą vykdomą veiklą su kita tarptautine veikla branduolių sintezės mokslinių tyrimų ir plėtros srityje ir taip siekia sumažinti pastangų dubliavimą. Nė viena šio susitarimo nuostata nėra interpretuojama taip, kad būtų pažeisti galiojantys Šalių bendradarbiavimo susitarimai arba susitarimai, kurie bus sudaryti ateityje.IV straipsnisKoordinavimo komitetas ir vykdomieji sekretoriai1. Veiklai pagal šį susitarimą koordinuoti ir prižiūrėti Šalys įsteigia Koordinavimo komitetą. Kiekviena Šalis paskiria vienodą skaičių Koordinavimo komiteto narių ir vieną iš savo paskirtų narių skiria delegacijos vadovu. Koordinavimo komitetas renkasi kas metus, pakaitomis Brazilijos Federacinėje Respublikoje ir Europos Sąjungoje, arba kitu sutartu laiku kitoje vietoje. Susitikimui pirmininkauja priimančiosios Šalies delegacijos vadovas.2. Koordinavimo komitetas svarsto pagal šį susitarimą vykdomos veiklos pažangą ir planus, taip pat siūlo, koordinuoja ir tvirtina būsimą bendradarbiavimo veiklą, kurią apima šis susitarimas, atsižvelgdamas į techninius privalumus ir pastangų užtikrinti abipusę naudą ir bendrą abipusiškumą pagal šį susitarimą lygį.3. Visi Koordinavimo komiteto sprendimai priimami bendru susitarimu.4. Kiekviena Šalis paskiria vykdomąjį sekretorių, kuris veikia jos vardu laikotarpiu tarp Koordinavimo komiteto susitikimų visais su bendradarbiavimu susijusiais klausimais, kuriems taikomas šis susitarimas. Vykdomieji sekretoriai atsako už įprastinį bendradarbiavimo administravimą.V straipsnisĮgyvendinimas1. Kiekviena Šalis paskiria už veiklos įgyvendinimą pagal šį susitarimą atsakingus subjektus.2. Patvirtinęs tam tikrą bendradarbiavimo veiklą, Koordinavimo komitetas, jei būtina, taip pat patvirtina projekto planą pagal šį susitarimą.3. Kiekviename projekto plane išvardijami už projekto įgyvendinimą atsakingi subjektai ir pateikiamos išsamios bendradarbiavimo veiklos įgyvendinimo nuostatos, įskaitant atitinkamai techninę veiklos sritį ir administravimą, taikomus nukenksminimo įpareigojimus, keitimąsi neatskleistina informacija, keitimąsi įranga, intelektinės nuosavybės klausimus, bendras išlaidas, išlaidų pasidalijimą ir projekto tvarkaraštį.VI straipsnisInformacijos pateikimas ir sklaida1. Pagal taikomus įstatymus bei taisykles ir šio susitarimo nuostatas kiekviena Šalis ir jos paskirti asmenys įsipareigoja suteikti kitai Šaliai ir jos paskirtiems asmenims visą turimą informaciją, kurios reikia bendradarbiavimo veiklai pagal šį susitarimą vykdyti.2. Šalys ir jų paskirti asmenys remia kuo platesnę informacijos, kurią jie turi teisę atskleisti ir kuri yra bendrai parengta arba pateikta ar ja apsikeista pagal šį susitarimą, sklaidą atsižvelgdami į būtinybę apsaugoti neatskleistiną informaciją ir intelektinę nuosavybę, sukurtą ar pateiktą pagal šį susitarimą.3. Vienos Šalies kitai Šaliai pagal šį susitarimą perduodama informacija yra tiksli, kiek žinoma perduodančiajai Šaliai, tačiau perduodančioji Šalis negarantuoja, kad perduota informacija yra tinkama gaunančiajai ar bet kuriai trečiajai šaliai konkrečiai panaudoti ar pritaikyti. Informacija, kurią Šalys parengia bendrai, yra tiksli, kiek žinoma abiem Šalims. Nė viena Šalis negarantuoja, kad tokia informacija yra tinkama bet kuriai Šaliai ar bet kuriai trečiajai šaliai konkrečiai panaudoti ar pritaikyti.VII straipsnisIntelektinė nuosavybėIntelektinės nuosavybės, sukurtos arba pateiktos bendradarbiaujant pagal šį susitarimą, apsaugą ir paskirstymą reglamentuoja A priedo, kuris yra neatsiejama šio susitarimo dalis, nuostatos, taikomos visai pagal šį susitarimą vykdomai veiklai.VIII straipsnisDarbuotojų mainaiToliau išvardytos nuostatos taikomos Šalių ar jų paskirtų subjektų darbuotojų mainams pagal šį susitarimą:14.  kiekviena Šalis užtikrina, kad būtų atrinkti kvalifikuoti darbuotojai, turintys įgūdžių ir kompetencijos, reikalingos pagal šį susitarimą suplanuotai veiklai vykdyti. Dėl darbuotojų mainų Šalys susitaria iš anksto pasikeisdamos raštais, kuriuose nurodomas šis susitarimas ir su juo susijusios intelektinės nuosavybės nuostatos, taip pat atitinkama bendradarbiavimo veikla;15.  kiekviena Šalis atsako už mainų programoje dalyvaujantiems darbuotojams mokamą atlyginimą, draudimą ir išmokas;16.  jeigu nesusitarta kitaip, siunčiančioji Šalis sumoka mainų programoje dalyvaujančių darbuotojų, dirbančių priimančiosios Šalies įstaigoje, kelionės ir gyvenimo išlaidas;17.  priimančioji Šalis pasirūpina tinkamu mainų programoje dalyvaujančių kitos Šalies darbuotojų (ir jų šeimų) apgyvendinimu abiem pusėms priimtinu abipusiškumo pagrindu;18.  priimančioji Šalis, vadovaudamasi savo įstatymais ir taisyklėmis, mainų programoje dalyvaujantiems kitos Šalies darbuotojams suteikia visą reikiamą pagalbą, susijusią su administracinių formalumų tvarkymu (pvz., vizų gavimu);19.  kiekviena Šalis užtikrina, kad mainų programoje dalyvaujantys darbuotojai laikytųsi bendrųjų darbo tvarkos taisyklių ir saugos taisyklių, taikomų priimančiojoje įstaigoje;20.  kiekviena Šalis savo lėšomis gali stebėti kitos Šalies konkrečius tyrimus ir analitinį darbą, atliekamą II straipsnyje apibrėžtose bendradarbiavimo srityse. Toks stebėjimas galimas organizuojant darbuotojų vizitus kiekvienu atveju iš anksto susitarus su priimančiąja Šalimi.IX straipsnisKeitimasis įranga, mėginiais, medžiagomis ir atsarginėmis dalimisJeigu Šalys ar jų paskirti subjektai numato keistis įranga, prietaisais, mėginiais, medžiagomis arba reikiamomis atsarginėmis dalimis (toliau – įranga), ją skolintis arba teikti viena kitai, vežant ar naudojant tą įrangą taikomos šios nuostatos:21.  siunčiančioji Šalis kuo skubiau pateikia išsamų įrangos sąrašą ir atitinkamas specifikacijas, taip pat techninius ir informacinius dokumentus;22.  įranga, kurią pateikia siunčiančioji Šalis, lieka pastarosios nuosavybė ir turi būti grąžinta siunčiančiajai Šaliai Koordinavimo komiteto nustatytą dieną, jeigu V straipsnyje nurodytame projekto plane nesusitarta kitaip;23.  įranga pradedama naudoti priimančiojoje įstaigoje tik bendru Šalių susitarimu; taip pat24.  priimančioji Šalis parūpina įrangai reikiamas patalpas ir užtikrina elektros, vandens, dujų, ir kitų būtinų išteklių tiekimą pagal techninius reikalavimus, dėl kurių susitaria abi Šalys.X straipsnisBendrosios nuostatos1. Kiekviena Šalis vykdo šiame susitarime numatytą veiklą pagal savo galiojančius įstatymus ir taisykles ir parūpina išteklių atsižvelgdama į turimas asignuotas lėšas.2. Jeigu Šalys raštu nesusitaria kitaip, visas išlaidas, susijusias su bendradarbiavimu pagal šį susitarimą, apmoka jas patirianti Šalis.3. Visi su šio susitarimo aiškinimu arba įgyvendinimu susiję klausimai, kylantys per jo galiojimo laikotarpį, sprendžiami Šalių susitarimu.4. EURATOMO atžvilgiu šis susitarimas taikomas teritorijose, kuriose galioja EURATOMO steigimo sutartis, ir šalių, EURATOMO branduolių sintezės programoje dalyvaujančių asocijuotųjų trečiųjų valstybių teisėmis, teritorijose.XI straipsnisSusitarimo galiojimo laikotarpis, pakeitimas ir nutraukimas1. Šis susitarimas įsigalioja tą dieną, kai pateikiamas paskutinis raštiškas pranešimas, kuriame Šalys informuoja viena kitą, kad jų atitinkamos vidaus procedūros, reikalingos šiam susitarimui įsigalioti, yra baigtos; jis galioja penkerius (5) metus ir, jei nė viena iš Šalių raštu nepraneša kitai Šaliai apie savo ketinimą nutraukti šį susitarimą, yra automatiškai pratęsiamas dar penkeriems (5) metams.2. Šis susitarimas gali būti iš dalies keičiamas raštišku Šalių susitarimu. Pakeitimai įsigalioja tą dieną, kai pateikiamas paskutinis raštiškas pranešimas, kuriame Šalys informuoja viena kitą, kad jų atitinkamos vidaus procedūros, reikalingos pakeitimui įsigalioti, yra baigtos.3. Visa bendra veikla ir eksperimentai, neužbaigti šio susitarimo nutraukimo dieną, gali būti tęsiami ir užbaigiami pagal šio susitarimo sąlygas.4. Bet kuri Šalis bet kada gali nutraukti šį susitarimą ir bet kurį projekto planą, apie tai raštu pranešusi kitai Šaliai. Nepažeidžiant teisių, kurias abi Šalys gali būti įgijusios pagal šį susitarimą arba projekto planą iki jo nutraukimo dienos, toks nutraukimas įsigalioja po šešių (6) mėnesių nuo pranešimo gavimo dienos.Pasirašyta keliais egzemplioriais 2009 m. ... ... d. [vieta] anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. Visi tekstai autentiški.BRAZILIJOS FEDERACINĖS RESPUBLIKOS VYRIAUSYBĖS VARDU _____________________________ | EUROPOS ATOMINĖS ENERGIJOS BENDRIJOS VARDU _____________________________ |A PRIEDASINTELEKTINĖS NUOSAVYBĖS TEISĖSTeisės į intelektinę nuosavybę, sukurtą ar pateiktą pagal šį susitarimą, paskirstomos taip:I. TaikymasŠis priedas taikomas visai bendradarbiavimo veiklai, vykdomai pagal šį susitarimą, išskyrus atvejus, dėl kurių konkrečiai susitariama kitaip.II. Teisių nuosavybė, skyrimas ir naudojimasis jomisA. Šiame susitarime „intelektinė nuosavybė“ suprantama taip, kaip apibrėžta 1967 m. liepos 14 d. Stokholme priimtos Pasaulinės intelektinės nuosavybės organizacijos steigimo konvencijos 2 straipsnyje.B. Šiame priede aptariama teisių, turtinių teisių ir autorių honorarų paskirstymo Šalims arba pagal V straipsnyje nustatytas sąlygas jų paskirtoms įgyvendinančiosioms agentūroms tvarka. Kiekviena Šalis užtikrina, kad kita Šalis galėtų gauti intelektinės nuosavybės teises, pagal šį priedą suteikiamas jai arba pagal V straipsnyje nustatytas sąlygas paskirtoms įgyvendinančiosioms agentūroms. Šiuo priedu nekeičiamas ar neapsunkinamas tokių teisių, turtinių teisių ir autorių honorarų paskirstymas Šaliai ir jos piliečiams, kuris nustatomas pagal tos Šalies įstatymus ir praktiką.C. Šio susitarimo nutraukimas arba galiojimo pabaiga neturi jokio poveikio pagal šį priedą nustatytoms teisėms arba įsipareigojimams.D. (1) Jei Šalys arba pagal V straipsnyje nustatytas sąlygas paskirtos įgyvendinančiosios agentūros vykdo bendradarbiavimo veiklą, intelektinei nuosavybei, sukurtai atliekant bendrus tyrimus, t. y. tyrimus, kuriuos remia abi Šalys, technologijų valdymo plane (TVP) turi būti taikomi šie principai:a) Šalys arba pagal V straipsnyje nustatytas sąlygas jų paskirtos įgyvendinančiosios agentūros per pagrįstą laikotarpį praneša viena kitai apie bet kokias intelektinės nuosavybės teises, atsiradusias pagal šį susitarimą;b) jeigu nesusitarta kitaip, abi Šalys arba pagal V straipsnyje nustatytas sąlygas jų paskirtos įgyvendinančiosios agentūros be jokio teritorinio apribojimo naudojasi bendrus mokslinius tyrimus atliekant sukurtos intelektinės nuosavybės teisėmis, autorių honorarais ir turtinėmis teisėmis;c) kiekviena Šalis arba pagal V straipsnyje nustatytas sąlygas paskirta įgyvendinančioji agentūra stengiasi laiku apsaugoti intelektinę nuosavybę, į kurią ji įgijo teises ir turtines teises pagal TVP;d) kiekvienai Šaliai arba pagal V straipsnyje nustatytas sąlygas paskirtai įgyvendinančiajai agentūrai suteikiamas neišimtinis, neatšaukiamas ir nemokamas leidimas naudotis pagal šį susitarimą sukurta bet kokia intelektine nuosavybe tik mokslinių tyrimų tikslais, laikantis atitinkamų galiojančių Šalių įstatymų;e) kuriant intelektinę nuosavybę dalyvavę kviestiniai mokslo darbuotojai intelektinės nuosavybės teises ir iš tokių intelektinės nuosavybės teisių licencijavimo priimančiųjų įstaigų uždirbto autoriaus honoraro dalį gauna pagal priimančiųjų įstaigų veiklos nuostatas. Suteikdama pirmiau minėtas intelektinės nuosavybės teises ir autoriaus atlyginimo dalį kiekviena Šalis kviestiniams mokslo darbuotojams taiko ne mažiau palankias sąlygas nei savo šalies piliečiams. Be to, pagal priimančiosios įstaigos politiką ir atitinkamus galiojančius Šalių įstatymus suteikiant apdovanojimus, premijas, išmokas ir bet kokį kitą atlygį, kiekvienam išradėju laikomam kviestiniam mokslo darbuotojui taikomos tokios pat sąlygos, kaip ir priimančiosios Šalies piliečiams.(2) Kai vykdomi ne bendri moksliniai tyrimai, o kita bendradarbiavimo veikla pagal II skyriaus D poskyrio 1 dalies nuostatas, kiekviena Šalis, laikydamasi savo įstatymuose ir taisyklėse nustatytų reikalavimų, reikalauja, kad visi jos dalyviai sudarytų specialius susitarimus dėl bendrų mokslinių tyrimų įgyvendinimo ir atitinkamų dalyvių teisių ir pareigų. Susitarimuose paprastai aptariami šie su intelektine nuosavybe susiję klausimai: nuosavybė, apsauga, naudotojo teisės mokslinių tyrimų tikslais, naudojimas ir sklaida, įskaitant susitarimus dėl bendro paskelbimo, kviestinių mokslo darbuotojų teisės ir pareigos, ginčų sprendimo tvarka ir kt. Susitarimuose taip pat gali būti aptarti kiti klausimai, pavyzdžiui, naudojimasis pirmine ir įgyta informacija, licencijavimas ir tikėtini rezultatai.E. Kiekviena Šalis išlaiko konkurencijos sąlygas srityse, kurioms taikomas šis susitarimas, ir stengiasi užtikrinti, kad teisėmis, įgytomis pagal šį susitarimą ir pagal kitus susitarimus, sudarytus šio susitarimo pagrindu, būtų naudojamasi taip, kad būtų skatinama visų pirma i) naudotis pagal šį susitarimą parengta arba kitaip pateikta informacija ir ją skleisti laikantis šiame susitarime nustatytų sąlygų, IV skyriaus nuostatų ir bet kurių taisyklių, galiojančių pagal Šalių vidaus įstatymus, reglamentuojančius neskelbtinos arba konfidencialios informacijos tvarkymą branduolinėje srityje, ir ii) priimti ir įgyvendinti tarptautinius standartus.III. Darbai, kurių autorių teisės saugomosLaikantis šio susitarimo sąlygų, Šalims arba pagal V straipsnyje nustatytas sąlygas paskirtoms įgyvendinančiosioms agentūroms priklausančioms autorių teisėms taikoma tvarka, atitinkanti Susitarimą dėl intelektinės nuosavybės teisių aspektų, susijusių su prekyba, kurio vykdymą administruoja Pasaulio prekybos organizacija.IV. Mokslinės literatūros kūriniaiAtsižvelgiant į V skyriuje nustatytas neatskleistinos informacijos taisykles, taikoma tokia tvarka:A. Kiekvienai Šaliai arba pagal V straipsnyje nustatytas sąlygas paskirtai įgyvendinančiajai agentūrai suteikiamas neišimtinis, neatšaukiamas ir nemokamas leidimas visose šalyse versti, dauginti ir viešai platinti informaciją, paskelbtą mokslo ir techniniuose žurnaluose, straipsniuose, pranešimuose, knygose ar kituose šaltiniuose, tiesiogiai parengtą Šalims ar jų vardu atliekant bendrus mokslinius tyrimus pagal šį susitarimą.B. Atsižvelgiama į visų pagal šią nuostatą parengtų darbų, kurių autoriaus teisės saugomos, autorių neturtines teises pagal Berno konvencijos 6a straipsnį. Tokiuose darbuose taip pat pateikiama aiškiai matoma bendros Šalių paramos nuoroda.V. Neatskleistina informacijaA. Dokumentinė neatskleistina informacija25.  Kiekviena Šalis kuo anksčiau nustato, kokios informacijos, susijusios su šiuo susitarimu, ji norėtų neskelbti, atsižvelgdama, inter alia , į šiuos kriterijus:26.  informacija yra slapta, t. y. ji visa arba tam tikras jos komponentų derinys ar rinkinys nėra visuotinai žinoma arba teisėtais būdais nėra lengvai prieinama;27.  informacija dėl savo slaptumo turi realią arba potencialią komercinę vertę; ir28.  teisėtai informaciją kontroliuojantis asmuo, siekdamas išsaugoti jos slaptumą, ėmėsi tomis aplinkybėmis pagrįstų priemonių. Tam tikrais atvejais Šalys gali susitarti, kad pagal šį susitarimą atliekant bendrus mokslinius tyrimus pateikta, pasikeista ar sukurta informacija arba jos dalis nebūtų atskleista, jei nenurodyta kitaip.29.  Kiekviena Šalis užtikrina, kad pagal šį susitarimą neatskleistina informacija ir konfidencialus jos pobūdis būtų aiškiai atpažįstamas kitai Šaliai, pavyzdžiui, dėl atitinkamo ženklinimo arba riboto naudojimo žymos. Ši nuostata taip pat taikoma bet kokiam tokios informacijos ar jos dalies dauginimui. Pagal šį susitarimą neatskleistinos informacijos gavusi Šalis ar dalyvis atsižvelgia į konfidencialų jos pobūdį. Šie apribojimai automatiškai nustoja galioti, kai informaciją be apribojimų paskelbia savininkas.30.  Pagal šį susitarimą perduotą neatskleistiną informaciją gavusi Šalis gali ją platinti savo samdomiems asmenims, įskaitant rangovus, ir kitiems susijusiems Šalies padaliniams, kurie yra įgalioti įgyvendinti konkrečius vykdomų bendrų mokslinių tyrimų tikslus ir turi susipažinti su informacija, su sąlyga, kad visa taip platinama neatskleistina informacija būtų saugoma laikantis šio priedo reikalavimų, kiekvienos Šalies įstatymų bei taisyklių ir būtų lengvai atpažįstama, kaip nurodyta pirmiau.B. Nedokumentinė neatskleistina informacijaNedokumentinei neatskleistinai arba kitokiai konfidencialiai ar slaptai informacijai, gautai pagal šį susitarimą surengtuose seminaruose ir kituose susitikimuose, ar informacijai, gautai komandiruojant darbuotojus, naudojant įrangą ar vykdant bendrus projektus, Šalys arba jų paskirti asmenys taiko šiame susitarime dokumentinei informacijai nustatytus principus, su sąlyga, kad tokios neatskleistinos ar kitokios konfidencialios ar slaptos informacijos gavėjas apie perduotos informacijos konfidencialumą buvo raštu informuotas ne vėliau kaip ją perduodant.C. KontrolėKiekviena Šalis užtikrina, kad pagal šį susitarimą gauta neatskleistina informacija būtų kontroliuojama taip, kaip nustatyta šiame priede. Jei viena Šalis sužino, kad nesugebės, arba gali pagrįstai manyti nesugebėsianti laikytis A ir B punktuose nurodytų informacijos neplatinimo nuostatų, ji nedelsdama informuoja kitą Šalį. Tuomet Šalys konsultuojasi, siekdamos sudaryti tinkamą veiksmų planą.VI. Ginčų sprendimas ir nauji arba nenumatyti intelektinės nuosavybės tipaiA. Šalių ginčai dėl intelektinės nuosavybės sprendžiami pagal šio susitarimo X straipsnio 3 dalį. Tačiau Šalių susitarimu ginčai gali būti perduodami spręsti tarptautiniam arbitražo teismui privalomojo arbitražo tvarka pagal taikomas tarptautinės teisės taisykles. Jei nesusitarta kitaip, taikomos Jungtinių Tautų Tarptautinės prekybos teisės komisijos (UNCITRAL) arbitražo taisyklės.B. Jei kuri nors Šalis nusprendžia, kad bendradarbiaujant pagal šį susitarimą gali būti sukurta naujo tipo intelektinė nuosavybė, nenumatyta TVP ar paskirtųjų asmenų susitarime, arba kyla kitų nenumatytų sunkumų, Šalys nedelsdamos ima tartis, kaip pasiekti, kad jų teritorijose būtų tinkamai užtikrinta tos intelektinės nuosavybės apsauga, naudojimas ir platinimas pagal jų nacionalinius teisės aktus.[1] OL L 400, 2006 12 30, p. 60.[2] OL L 400, 2006 12 30, p. 404.